кратки шеги за Нане и Вуте
Дяволът стоял на ръба на една пропаст и подмамвал разни хора да скочат в нея. Пръв минал американеца.
Лукавият му казал:
- Знаеш ли, че долу има купища пари?
Янкито се хванал на въдицата:
- Ееей, вярно ли, бе?
И преди да разсъди разумно - скочил долу!
След него, минал французина.
Сатаната му намигнал:
- Знаеш ли, че долу е пълно с голи жени?
Оня реагирал първосигнално:
- Вярно ли, бе?
И без да прецени опасността - скочил долу.
Накрая, минал шопът Вуте.
Дяволът му подхвърлил:
- Знаеш ли, че долу има купища пари?
Другият изсумтял презрително:
- Голема работа!
Злият демон се учудил, но после се пробвал пак:
- Ама, долу има и куп голи жени!
Шопът навирил глава надменно:
- Много важно!
Дяволът въздъхнал примирено:
- Е, то се е видяло, че няма да скочиш за нищо на света!
Тогава, Вуте се заинатил:
- КОЙ, бре?! Я ли нема да скочим?!
И като се засилил мощно се хвърлил право в пропастта!